als_Latn dik_Latn sag_Latn
Në ditë si këto duhet të kuptojmë sa të privilegjuar jemi, sepse Big Brother na ka dhënë mundësinë të kemi 24 orë përpara kamerave një yll! Po, po. Elsamedi vërtet na ishte prezantuar si këngëtar, po nuk e paskemi ditur sa i suksesshëm ka rezultuar me bashkëpunimet e tij, të gjitha me miliona klikime në YouTube.
“Unë kam bërë dy-tre këngë në vit. Çdo këngë është bërë hit. Më mirë pak dhe saktë. Kam bërë këngë me Marselin, pastaj me Shpat Kasapin dhe Barbana Dinin,” ka treguar gjatë një bashkëbisedimi me Donaldin Elsamedi, emri artistik i të cilit është Eli-G.
Me një kërkim fare të thjeshtë në YouTube mund të zbuloni repertorin e djalit të keq të edicionit të nëntë të Big Brother, që siç duket ka shumë sukses me vajzat, marrëdhënie shumë të mirë me paranë dhe konsumon ndonjëherë tek-tuk lëndë të ndaluara. 23 vjeçari nga Malësia e Madhe ka hyrë në shtëpi bashkë me Ambrën, 19-vjeç nga Shkodra, me të cilën është në një lidhje prej disa muajsh tashmë.
als_Latn als_Latn als_Latn